Man sterf ná huisbraak | Maroela Media
Man sterf ná huisbraak
'n Man is dood toe hy Maandag in die vroeë oggendure verskeie kere tydens 'n huisbraak in Deneysville in die Vrystaat geskiet is.
Russel Meiring, woordvoerder van ER24, het gesê paramedici is omstreeks 03:00 deur plaaslike lede van die gemeenskapspolisiëringsforum (GPF) na die huis ontbied. Daar het hulle die man in 'n slaapkamer aangetref. Hy het verskeie skietwonde opgedoen en was in 'n kritieke toestand.
Volgens Meiring is die man op die toneel behandel voordat hy na 'n nabygeleë hospitaal gehaas is. Hy het egter kort na sy aankoms by die hospitaal aan sy wonde beswyk.
Jan van Niekerk, leier van die VF Plus in die Vrystaat, het die man in 'n verklaring as Sarel Erxleben geïdentifiseer.
Daar is Maandag verkeerde inligting op sosiale media versprei dat 'n man vanoggend tydens 'n plaasaanval in die Deneysville-distrik doodgeskiet is. Konst. Josephine Rani, woordvoerder van die polisie, het aan Maroela Media gesê daar is geen plaasaanval in die gebied aangemeld nie.
Maroela Media wag op die polisie se kommentaar rakende die huisbraak.
'Meetkunde makliker; moeiliker vrae in trig'
Dit is presies wat ek in 'n vorige kommentaar gese het, mense hardloop op Facebook rond met stories voordat waarheid bevestig is .